Instagram

Instagram — чуруктар болгаш биидеңнер үлежир халас капсырылга, чурук болгаш биидеңнерни бодунга-ла тыттырып болур, оларга фильтрлерни ажыглап база оларны өске-даа социал четкилерже тарадып болур онзагайлыг. Instagram-га ооң мурнунда дөрбелчин хевирлиг чуруктарны кылып болур турган, оон 2015 чылдың август 26-дан тура Instagram ландшафт болгаш портрет хевирлиг чуруктарны болгаш биидеңнерни кылып болур арганы чогаатканInstagram нерген оҥай факт.

Капсырылга iOS 4.3-тен өрү iPhone, iPad, iPod Touch-тарга база Android 2.2-ден өрү системалыг биле OpenGL ES 2-тиг смартфоннарга тааржыр. App Store болгаш Google Play таварыштыр тарадып турарInstagram comes to Android, available to download now. 2013 чылдың ноябрь 21-де Windows Phone 8-ке Instagram Beta деп хевири үнүп келгенВышла бета-версия Instagram для Windows Phone .

Instagram-ны 2010 чылда Сан-Франциско хоорайга Кевин Систром биле Майк Кригер кылып эгелээн. Олар боттарының Burbn деп төлевилелин өскерткеш, мобильдиг телефоннар таварыштыр чуруктар үлежир капсырылга кылыр деп шиитпирлеп алганнар. 

2012 чылдың апрель айда Instagram-ны Facebook компаниязы 300 сая доллар акшага база компанияның 23 сая акциязы-биле боттарынга алганFacebook заплатил $300 млн и 23 млн акций за Instagram. 

Дөзү

Шөлүглер
 Instagram.com
 Instagram VK-да
 Instagram Facebook-та
 Instagram App  Store-да
 Instagram Google Play-де
 Instagram Windows Phone-га

Аңгылал:Интернет
Аңгылал:Социал четки